আমেরিকায় তথ্য পাচার! সেনাকর্তাকে সরিয়ে দিল জিনপিং সরকার

ওয়েব ডেস্ক: আমেরিকায় (USA) গোপন তথ্য পাচারের চেষ্টা। গুরুতর অভিযোগে শীর্ষ সামরিক কর্তাকে সরিয়ে দিল চীন (China) সরকার। শুধু তাই নয়, সেনাকর্তার বিরুদ্ধে তদন্তের নির্দেশও দিল জিনপিং (Xi Jinping) সরকার। মার্কিন সংবাদমাধ্যম ওয়াল স্ট্রিট জার্নাল-এর একটি প্রতিবেদনে দাবি করা হয়েছে, জেনারেল ঝ্যাং ইউক্সিয়াকে (Zhang Youxia) পদ থেকে সরিয়ে তদন্তের আওতায় এনেছে চীন প্রশাসন। যদিও এই অভিযোগগুলি এখনও সরকারি ভাবে প্রকাশ্যে ঘোষণা করা হয়নি।

রিপোর্ট অনুযায়ী, গত শনিবার সকালে বেজিংয়ে চীনের শীর্ষ সামরিক নেতৃত্বের একটি গুরুত্বপূর্ণ বৈঠক হয়। সেই বৈঠকের পরেই জাতীয় প্রতিরক্ষা মন্ত্রক ঝ্যাং ইউক্সিয়ার বিরুদ্ধে তদন্তের নির্দেশ দেয় এবং আনুষ্ঠানিকভাবে তাঁকে পদচ্যুত করা হয়। সরকারি বিবৃতিতে জানানো হয়েছে, দলীয় শৃঙ্খলা ও রাষ্ট্রীয় আইন লঙ্ঘনের অভিযোগেই এই পদক্ষেপ নেওয়া হয়েছে।

আরও পড়ুন: চুক্তির আগে ভূয়সী প্রশংসা, ভারত প্রসঙ্গে কী বলল ইউরোপ? দেখুন

ঝ্যাং ইউক্সিয়া চিনের প্রেসিডেন্ট শি জিনপিংয়ের অত্যন্ত ঘনিষ্ঠ বলে পরিচিত। ছোটবেলার বন্ধু ঝ্যাংকে বেজিঙের রাজনৈতিক মহলে শি-র ‘ডানহাত’ হিসেবেও দেখা হত। সেই কারণে তাঁর বিরুদ্ধে এত বড় অভিযোগ সামনে আসায় প্রশ্ন উঠছে, কীভাবে এবং কোন সূত্র ধরে তদন্তের পরিধি এতদূর গড়াল।

সরকারি বিবৃতির বাইরেও একাধিক গুরুতর অভিযোগের কথা সামনে এসেছে। সূত্রের খবর, ঝ্যাংয়ের বিরুদ্ধে কমিউনিস্ট পার্টিকে উপেক্ষা করে আলাদা রাজনৈতিক চক্র গড়ে তোলার অভিযোগ রয়েছে। পাশাপাশি সেন্ট্রাল মিলিটারি কমিশনের সঙ্গে অসহযোগিতা এবং ঘুষ নেওয়ার অভিযোগও উঠেছে। বলা হচ্ছে, এক সামরিক আধিকারিকের কাছ থেকে মোটা অঙ্কের ঘুষ নিয়ে তাঁর পদোন্নতির ব্যবস্থা করেছিলেন ঝ্যাং। তবে এ বিষয়ে এখনও বিশদে কিছু জানানো হয়নি জিনপিং সরকারের তরফে।

দেখুন আরও খবর:

The post আমেরিকায় তথ্য পাচার! সেনাকর্তাকে সরিয়ে দিল জিনপিং সরকার first appeared on KolkataTV.

The post আমেরিকায় তথ্য পাচার! সেনাকর্তাকে সরিয়ে দিল জিনপিং সরকার appeared first on KolkataTV.