‘অপারেশন সিঁদুর’ দুঃখজনক! কড়া প্রতিক্রিয়া ‘পাক-বন্ধু’ চীনের

ওয়েব ডেস্ক: পহেলগাম জঙ্গি হামলার প্রতিশোধ হিসেবে পাকিস্তান (Pakistan) এবং পাক অধিকৃত কাশ্মীরে ‘অপারেশন সিঁদুর’ (Operation Sindoor) চালিয়েছে ভারতীয় সেনা (Indian Army)। ইতিমধ্যে গুঁড়িয়ে দেওয়া হয়েছে একাধিক জঙ্গি ঘঁটি। এই পরিস্থিতিতে যখন আমেরিকা, সংযুক্ত আরব আমিরশাহি আওহ একাধিক দেশ ভারত ও পাকিস্তানকে শান্তি বজায় রাখার বার্তা দিয়েছেন, তখন চীন (China) ভারতের এই অভিযাঙ্কে ‘দুঃখজনক’ বলে কড়া ভাষায় প্রতিক্রিয়া জানাল। পাশাপাশি, দুই প্রতিবেশি দেশকে সংযম দেখানোর আহ্বানও জানানো হয়েছে চীনের তরফে।

বুধবার চীনের বিদেশমন্ত্রকের মুখপাত্র এক বিবৃতিতে বলেন, “আজ ভোরে ভারত যে সেনা অভিযান চালিয়েছে, তা দুঃখজনক। বর্তমান পরিস্থিতি নিয়ে উদ্বিগ্ন আমরা। ভারত এবং পাকিস্তান চিরকাল পরস্পরের প্রতিবেশী হিসেবেই বিরাজ করবে। তারা চীনেরও প্রতিবেশী। চীন সব রকমের সন্ত্রাসের বিরোধী। দু’পক্ষের কাছেই আবেদন, বৃহত্তর স্বার্থে, শান্তি ও স্থিতিশীলতার জন্য সংযত থাকুন, এমন কিছু করবেন না, যাতে পরিস্থিতি আরও জটিল হয়ে ওঠে।”

আরও পড়ুন: “এটা লজ্জার…,” ‘অপারেশন সিঁদুর’ প্রসঙ্গে কেন একথা বললেন ট্রাম্প?

উল্লেখ্য, পহেলগামের জঙ্গি হামলার পর ভারতের সেনা, নৌসেনা ও বায়ুসেনা যৌথভাবে গভীর রাতে ‘অপারেশন সিঁদুর’ পরিচালনা করে। ওই অভিযানে পাকিস্তান ও পাক অধিকৃত কাশ্মীরে একাধিক জঙ্গি ঘাঁটি গুঁড়িয়ে দেয় ভারতীয় সেনা। এই অভিযান ঘিরে আন্তর্জাতিক মহলে তীব্র প্রতিক্রিয়া শুরু হয়েছে। এমন সময় চীনের এই মন্তব্য তাৎপর্যপূর্ণ বলে মনে করছে কূটনৈতিক মহল।

“China finds India’s military operation early this morning regrettable. We are concerned about the ongoing situation. India and Pakistan are and will always be each other’s neighbours. They’re both China’s neighbours as well. China opposes all forms of terrorism. We urge both… pic.twitter.com/b8jLybfCPN

— ANI (@ANI) May 7, 2025

বিশ্লেষকরা মনে করছেন, পাকিস্তান এবং চীনের দীর্ঘদিনের ঘনিষ্ঠ সম্পর্কের কারণে বেজিংয়ের পক্ষপাতদুষ্ট মনোভাব নতুন নয়। পহেলগাম হামলার পরও পাকিস্তানের পক্ষেই দাঁড়াতে দেখা গিয়েছিল চীনকে। তখন বেজিং প্রকাশ্যে পাকিস্তানের সার্বভৌমত্ব ও নিরাপত্তাজনিত স্বার্থকে সমর্থন জানিয়েছিল, যা দিল্লিকে অস্বস্তিতে ফেলেছিল।