ভারত-পাক সংঘাত নিয়ে এবার চীনের বড় মন্তব্য!

ওয়েব ডেস্ক: ভারত-পাকিস্তান (India vs Pakistan) সংঘাতের উপর কড়া নজর রাখছে গোটা বিশ্ব। এই দুই দেশেরই প্রতিবেশী আর এক দেশ চীন (China) আবারও মুখ খুলল। চীনের বিদেশ মন্ত্রকের মুখপাত্র লিন জিয়ান (Lin Jian) জানালেন, তাঁরা শান্তির পক্ষে, তবে একই সঙ্গে যে কোনওরকম সন্ত্রাসবাদের বিপক্ষে। ভারত বরাবর সন্ত্রাসবাদের বিরুদ্ধে গর্জে উঠেছে, তাই চীনের এই বিবৃতি একপ্রকার ভারতের পাশেই দাঁড়ানো বলে মনে করছে ওয়াকিবহাল মহল।

লিন জিয়ান বলেন, “ভারত এবং পাকিস্তানের মধ্যে বর্তমান পরিস্থিতি নিয়ে গতকাল আমাদের অবস্থান জানিয়েছি। যা হচ্ছে তা নিয়ে চীন চিন্তিত। ভারত এবং পাকিস্তান বরাবর প্রতিবেশী ছিল এবং থাকবে। তারা দুজনেই চীনেরও প্রতিবেশী। চীন সব ধরনের সন্ত্রাসবাদের বিরুদ্ধে। আমরা দুই পক্ষকেই আর্জি জানাব যাতে তারা শান্তি এবং স্থিতিশীলতার বৃহত্তর স্বার্থে পদক্ষেপ করে।”

আরও পড়ুন: ভারত-পাক সংঘাতে কার পাশে আমেরিকা? জানুন বড় আপডেট

On India-Pakistan tension, Chinese Foreign Ministry Spokesperson Lin Jian yesterday said, “We’ve shared China’s position yesterday on the ongoing situation between India and Pakistan. China is concerned over the current developments. India and Pakistan are and will always be each… pic.twitter.com/ay1zuOgWzV

— ANI (@ANI) May 9, 2025

চীনের বিদেশমন্ত্রকের মুখপাত্র আরও বলেন, “আমরা চাইব দুই দেশই রাষ্ট্রপুঞ্জের চার্টার (UN Charter) সহ আন্তর্জাতিক আইনের (International Law) কথা ভেবে শান্ত থাকে, সংযম দেখায় এবং এমন কাজ থেকে বিরত থাকে যা পরিস্থিতি আরও জটিল করে তুলতে পারে। গঠনমূলক ভূমিকার মাধ্যমে বর্তমান উত্তেজনা প্রশমিত করতে বিশ্বের বাইক দেশগুলোর সঙ্গে কাজ করতে আমরা প্রস্তুত।”