সামরিক শক্তিতে তৃতীয় ভারত! পাকিস্তানের স্থান কোথায়?

ওয়েব ডেস্ক : বিশ্বে সামরিক দিক থেকে আরও শক্তিশালী হচ্ছে ভারত! অস্ট্রেলিয়ার লোই ইন্সটিটিউটের তরফে চলতি বছর ‘এশিয়া পাওয়ার ইনডেক্স ২০২৫’ (Asia Power Index) তালিকা প্রকাশ করা হয়েছে। সেই অনুযায়ী তৃতীয় নম্বরে উঠে এসেছে ভারত (India)। তবে তালিকায় দশে নেই পাকিস্তান। তাদের স্থান তালিকায় ১৬ নম্বরে।

শক্তির দিক থেকে কোন দেশ কার থেকে কতটা এগিয়ে তা নিয়ে ‘এশিয়া পাওয়ার ইনডেক্স’ (Asia Power Index) -এর তরফে একটি তালিকা প্রকাশ করা হয়েছে। বিভিন্ন ক্ষেত্রে নম্বর দেওয়া হয়ে থাকে। এই তালিকায় চলতি বছর ভারতের স্কোর ৪০.০০। যার ফলে তালিকয় তৃতীয় নম্বরে জায়গা করে নিয়েছে ভারত (India)। এই তালিকায় শীর্ষে রয়েছে আমেরিকা। আর দ্বিতীয় স্থানে রয়েছে চীন।

আরও খবর : ৭৭ ফুটের রাম স্ট্যাচুর উদ্বোধনে মোদি! কোথায় গেলে দেখতে পারবেন?

‘এশিয়া পাওয়ার ইনডেক্স ২০২৫’ সালের তালিকা অনুয়ায়ী, ৮০.৫ পয়েন্ট নিয়ে তালিকায় শীর্ষ স্থানে রয়েছে আমেরিকা (America)। ৭৩.৭ পয়েন্ট নিয়ে দ্বিতীয় স্থানে রয়েছে চীন (China)। আর ৪০.০০ পয়েন্ট নিয়ে তৃতীয় স্থানে রয়েছে ভারত (India)। চতুর্থ স্থানে রয়েছে জাপান (Japan)। তাদের পয়েন্ট ৩৮.৮। পঞ্চম স্থানে রাশিয়া (Russia)। তাদের পয়েন্ট ৩২.১। ৩১.৮ পয়েন্ট নিয়ে ষষ্ঠ স্থানে অস্ট্রেলিয়া (Australia)। ৩১.৫ পয়েন্ট নিয়ে সপ্তম স্থানে দক্ষিণ কোরিয়া (South Korea)। ২৬.৫ পয়েন্ট নিয়ে অষ্টম স্থানে সিঙ্গাপুর (Singapore)। ২২.৫ পয়েন্ট নিয়ে নবম স্থানে ইন্দোনেশিয়া (Indonesia)। ২০.৬ পয়েন্ট নিয়ে দশম স্থানে রয়েছে মালয়েশিয়া (Malaysia)।

এই ইনডেক্স চালু হয়েছে ২০১৮ সালে। তার পর এই প্রথম স্কোর নেমেছে আমেরিকার (America)। বিশ্লেষকরা মনে করছেন, মার্কিন প্রেসিডেন্ট ডোনাল্ড ট্রাম্পের নীতিগুলির কারণেই এমনটা হয়েছে। তবে এই তালিকায় চীন অনেকটাই এগিয়ে এসেছে। রাশিয়াও তাদের অবস্থানকে আরও শক্তিশালী করেছে। অন্যদিকে শক্তিবৃদ্ধি করেছে জাপানও।