চীনের সঙ্গে বাণিজ্যচুক্তি! কানাডাকে শুল্কের হুঁশিয়ারি ট্রাম্পের

ওয়েব ডেস্ক : চীনের (China) সঙ্গে বাণিজ্যচুক্তি (Trade Deal) করলে ১০০ শতাংশ শুল্ক বসানো হবে! কানাডাকে এমনভাবেই কড়া হুশিয়ারি দিলেন মার্কিন প্রেসিডেন্ট ডোনাল্ড ট্রাম্প (Donald Trump)। শুক্রবার নিজের সামাজিক মাধ্যম ‘ট্রুথ সোশ্যালে’ পোস্ট করে কানাডার প্রধানমন্ত্রী মার্ক কার্নি (Mark Carney)-কে আক্রমণ করেন তিনি।

ট্রাম্পের (Donald Trump) অভিযোগ, ‘কানাডা চীনের সঙ্গে চুক্তি করে আমেরিকায় যদি চীনা পণ্য ঢোকানোর ‘ড্রপ-অফ পোর্ট’ হয়ে উঠতে চায়। তাহলে তা কখনওই বরদাস্ত করা হবে না।’ ট্রাম্প স্পষ্ট ভাষায় জানান, “কানাডা (Canada) যদি চীনের সঙ্গে কোনও চুক্তি করে, তাহলে সঙ্গে সঙ্গে আমেরিকায় (America) আসা কানাডার সব পণ্যের উপর ১০০ শতাংশ শুল্ক বসানো হবে।” এখানেই থামেননি ট্রাম্প। তিনি আরও বলেন, “চীন কানাডাকে সম্পূর্ণভাবে গ্রাস করবে। তাদের ব্যবসা, সামাজিক কাঠামো এবং জীবনযাত্রা সবকিছু ধ্বংস করে দেবে।”

আরও খবর : ফের হিন্দু হত্যা বাংলাদেশে! ঘুমন্ত অবস্থায় যুবককে পুড়িয়ে খুন

সম্প্রতি চীন সফরে গিয়েছিলেন কানাডার (Canada) প্রধানমন্ত্রী। আমেরিকার উপর নির্ভরতা কমাতে একটি গুরুত্বপূর্ণ চুক্তি করতে সম্মত হয়েছেন তিনি। সূত্রের খবর, এই চুক্তির আওতায় রয়েছে ক্যানোলা নামে একটি বীজ। যার উপর থেকে চীন শুল্ক কমাবে। বর্তমানে এই বীজের উপর ৮৪ শতাংশ শুল্ক রয়েছে। তবে চুক্তি হলে তা ১৫ শতাংশ করা হবে বলে খবর। অন্যদিকে কানাডার নাগরিকদের ভিসা ছাড়াই চীনে প্রবেশের অনুমতি দেবে জিনপিং সরকার। অন্যদিকে বিপুল সংখ্যক চীনের বৈদ্যুতিক গাড়ি আমদানি করবে কানাডা।

উল্লেখ্য, কানাডা (Canada) ও চীনের (China) সম্পর্কের অবনতি ঘটে হুয়াওয়ের প্রতিষ্ঠাতার কন্যাকে মার্কিন পরোয়ানায় কানাডায় গ্রেপ্তারের পর। তার পাল্টা প্রতিক্রিয়ায় চীন গুপ্তচরবৃত্তির অভিযোগে দুই কানাডীয় নাগরিককে আটক করেছিল। এরপর দুই দেশই একে অপরের পণ্যের উপর শুল্ক আরোপ করে। কিন্তু পরিস্থিতি বদলেছে। দুই দেশ বাণিজ্যুক্তিতে রাজি হয়েছে । তবে চীন ও কানাডার মধ্যে সক্ষতাকে ভালো চোখে দেখছেন না ট্রাম্প। সেই কারণে কানাডাকে হুঁশিয়ারি দিলেন তিনি।

দেখুন অন্য খবর :

The post চীনের সঙ্গে বাণিজ্যচুক্তি! কানাডাকে শুল্কের হুঁশিয়ারি ট্রাম্পের first appeared on KolkataTV.

The post চীনের সঙ্গে বাণিজ্যচুক্তি! কানাডাকে শুল্কের হুঁশিয়ারি ট্রাম্পের appeared first on KolkataTV.