ভারত পাক সংঘাতে বিরাট মন্তব্য চীনের, কার পাশে চীন?

ওয়েবডেস্ক: ভারতের (India) প্রত্যাঘাত ‘অপারেশন সিঁন্দুর’ (Operation Sindur) এর অভিযানে বেসামাল পাকিস্তান। দুই প্রতিবেশী দেশের উত্তেজনায় উদ্বিগ্ন আন্তর্জাতিক মহল। জি-৭ গোষ্ঠীভুক্ত (G-7) দেশগুলি দুই দেশের উত্তেজনা প্রশমনের আবেদন জানিয়েছে। এই অবস্থায় পাকিস্তানের পাশে থাকা ‘চীন’  (China) এবার উদ্বেগ প্রকাশ করল। সন্ত্রাসবাদের নিন্দা জানালেও রাষ্ট্রসংঘের বার্তা মেনে চলার বার্তা দিয়েছে জিনপিং প্রশাসন (Xi Jinping Administration) ।

চীনের বিদেশমন্ত্রকের মুখপাত্র লি জিয়ানের (Chinese Foreign Ministry spokesman Li Jian) বিবৃতি অনুযায়ী, ভারত পাক উত্তেজনায় উদ্বিগ্ন বেজিং। ভারত পাক দুই দেশই চীনের প্রতিবেশী। তাই আমরা যেকোনও সন্ত্রাসবাদের বিরুদ্ধে। দুই দেশের মধ্যে দ্রুত শান্তি ফিরে আসুক সেটাই চাই। দুই দেশেরই উচিত আন্তর্জাতিক আইন ও রাষ্ট্রসংঘের সনদ মেনে চলা। উত্তেজনা প্রশমনে আন্তর্জাতিক বিশ্বের সঙ্গে কথা বলতে প্রস্তুত চীন।

আরও পড়ুন: পাক পরমাণু অস্ত্রের দায়িত্বপ্রাপ্ত ন্যাশনাল কমান্ড অথরিটির সঙ্গে এবার বৈঠক শেহবাজ শরিফের

পাকিস্তানকে উপযুক্ত জবাব দিয়ে সেনার তিন বাহিনীর কাজে একদম পর্যুদস্ত পাকিস্তান। পাকিস্তানের সমস্ত ড্রোন আক্রমণ প্রতিরোধ করেছে বায়ুসেনা। অপরদিকে আইএনএস বিক্রান্ত করাচি বন্দরের বড়সড় আক্রমণ চালিয়েছে। প্রায় ১৬টি বন্দরে একযোগে অ্যাকশন চালানো হয়েছে। এর পরেও লজ্জা নেই পাকিস্তানের।

ভোরবেলা নিয়ন্ত্রণ রেখা বরাবর গুলিযুদ্ধবিরতি লঙ্ঘন করে পাক সেনা। যোগ্য জবাব দেয় ভারতীয় সেনাও।   নিয়ন্ত্রণরেখায় পাক আক্রমণ রুখে দিয়েছে ভারতের এয়ার ডিফেন্স সিস্টেম। ৫০টি পাক ড্রোনকে  ধ্বংস করেছে ভারতীয় সেনা।

বিশেষজ্ঞরা জানিয়েছেন, ভারত প্রথম থেকেই বলে আসছে সীমান্ত সমস্যা হোক বা দেশের সমস্যা তা সমাধান করার ক্ষমতা রাখে দিল্লি সরকার। এখানে তৃতীয় পক্ষের নাক গলানোর কোনও প্রয়োজন নেই। বেজিং নিজে থেকে এখানে হস্তক্ষেপ করছে, যা কোনওভাবেই মেনে নেওয়া হবে না।

দেখুন ভিডিও-